
1. መግቢያ
የመንግሥት መስሪያ ቤቶች ለዜጎች የሚያቀርቧቸውን አገልግሎቶች ጥራት ለማምጣት ቀልጣፋ፣ ግልፅ፤ ውጤታማ እና ተጠያቂነት ባለው አሰራር በማቅረብ የተገልጋዮች የአገልግሎት እርካታ አመኔታ ማሳደግ ያስፈልጋል፡፡

ለመልካም አስተዳደር መስፈን አገልግሎት ሰጪ የመንግሥት መስሪያ ቤቶች አገልግሎት አቅርቦቱን ቀልጣፋ፣ ግልፅ፣ ውጤታማ፣ ወጪና ጊዜ ቆጣቢ፣ ተደራሽ፣ ፍትሃዊና በእኩል ተጠቃሚነት መርህ ላይ የተመሠረተ አገልግሎት እንዲሰጡ እና የአገልግሎት ጥራት ደረጃ ከፍ እንዲል ለተገልጋይ ጥያቄ ፈጣን ምላሽ በመስጠት፤ በአስተማማኝነት፣ በብቃት፣ የሥራ ቦታ አደረጃጀት እና የሥራ መሳሪያዎችን የተሟላ በማድረግ፤ ራስን በተገልጋይ ሁኔታ ውስጥ አድርጎ በማሰብ፤ የሚቀርብ ቅሬታና አቤቱታን በማረም እና በማስተካከል የአገልግሎት ዋጋ ተመጣጣኝነት በማረጋገጥ የሚሰጥ አገልግሎት ጥራቱን የጠበቀ እንዲሆን ማስቻል ያስፈልጋል፡፡ ይሁን እንጂ እስካሁን የተለያዩ የሲቪል ሰርቪስ ማሻሻያ ፕሮግራሞች እና የለውጥ መሳሪያዎች ተቀርጸው ወደ ትግበራ የገቡ ቢሆንም በሚፈልገው የአገልግሎት ጥራት ደረጃ ተደራሽ ማድረግ ካለመቻሉም በላይ ለተገልጋዩ ጥራት ያለው አገልግሎት ለማቅረብ የሚያስችሉ የአሰራር እና የጥራት ሥራ አመራር ስርዓቶችን በመቅረጽ እና በመዘርጋት  በውጤታማነት በመተግበር በኩል ክፍተቶች ነበሩበት፡፡
በክልሉ ዉስጥ  የአገልግሎት አሰጣጥ ቅልጥፍናና ተደራሽነት የሚሻሻልበት እና የሚዘምንበት ፖሊሲ የመቀየስ፣ ተግባራዊነታቸውንና ውጤታማነታቸውን የመከታተል፣ የመደገፍ፣ አፈፃፀሙን እየገመገሙ የማሻሻያ እርምጃዎችን የመውሰድ ለቢሮዉ የተሰጠ ተግባርና ስልጣን በመሆኑ በመንግሥት አገልግሎትና አስተዳደር ፖሊሲው ውስጥ ከተቀመጡት አምዶች ውስጥ አንዱ የሆነውን የመንግሥት አገልግሎት አሰጣጥ ማሻሻያ ስትራቴጂ ለማስፈፀም የተዘጋጀ ነው፡፡

ስለሆነም ይህ የአገልግሎት አሰጣጥ ጥራት ማረጋገጫ ማንዋል በመንግሥት መስሪያ ቤቶች ወጥ የሆነ የአገልግሎት አሰጣጥ ጥራት ማረጋገጫ ስርዓት እንዲኖር ለማድረግ፤ የመንግሥት አገልግሎት አሰጣጥ ጥራትን ለማረጋገጥ የሚያስችሉ የአሰራር ሂደቶች እና ተግባራት ለማመላከት፤ የጥራት ምንነት እና የጥራት መስፈርቶች መተግበራቸውን ለማረጋገጥ እና ግልጽነት ለመፍጠር፣ ለአገልግሎት አሰጣጥ ጥራት የሚያስፈልጉ መስፈርቶችን በመለየት ተግባራዊ ለማድረግ፣ እንዲሁም የአገልግሎት አሰጣጥ ጥራት ማረጋገጫ ተግባራዊ ለማድረግ የሚያስችል የክትትል፣ ድጋፍ እና ቁጥጥር ሥራዎችን ለማከናወን አስፈላጊ በመሆኑ ይህ የጥራት ማረጋገጫ ማንዋል ተዘጋጅቷል፡፡ 
2. የማኑዋሉ ተጠቃሚ፣ የሚፈታው ችግር እና መፍትሔው

ይህ የአገልግሎት አሰጣጥ ማስተግበሪያ ማንዋል ሁሉም የክልሉ መንግሥት መስሪያ ቤቶች፣ ከራሳቸው ነባራዊ ሁኔታ ጋር በማጣጣም የሚጠቀሙበት ይሆናል፡፡

ማኑዋሉ በዋናነት በአገልግሎት አሰጣጥ ቅልጥፍና፣ ተገማችነት፣ ጥራት፣ አሳታፊነት እና አካታችነት ዙሪያ የሚታዩ ችግሮችን በመፍታት እና አገልግሎት አሰጣጥ ማሻሻያዎች ላይ የሚታየውን የአተገባበር ወጥነት ክፍተት በመፍታት የአገልግሎት ተገማችነትና የተገልጋይ እርካታን ለማረጋገጥ ጥቅም ላይ ይውላል፡፡  

3. የተግባራት ትስስር ማዕቀፍ

የአገልግሎት አሰጣጥ ጥራት ማረጋገጫ ተግባራት ትስስር (ፍሬምወርክ) እንደሚከተለው ቀርቧል

4. የማኑዋሉ ዝርዝር ተግባርና የአተገባበር ሂደቶች
የመንግሥት መስሪያ ቤቶች የአገልግሎት አሰጣጣቸውን በተቀመጠው የአገልግሎት አሰጣጥ የጥራት ደረጃ/ስታንዳርድ መሰረት መስጠት አለባቸው፡፡ ይህንኑ የጥራት ደረጃ በተገቢው ሁኔታ እየተፈፀመ ስለመሆኑ የጥራት ማረጋገጫ ስርዓት በመዘርጋት ተግባራዊ ማድረግ ይጠበቅባቸዋል፡፡ በመሆኑም የጥራት ማረጋገጫ ስርዓቱ እንደሚከተለው ቀርቧል፡፡ 
4.1. የጥራት ማረጋገጥ ቅድመ ዝግጅት ማካሄድ

የመንግሥት መስሪያ ቤቶች የአገልግሎት አሰጣጥ ጥራት ተግባራዊ ለማድረግ የውስጣዊና ውጫዊ ነባራዊ ሁኔታዎቻቸውን በሚቃኙበት ወቅት ትኩረት ማድረግ የሚጠበቅባቸው ጉዳዮች፡-
4.1.1.  ውስጣዊና ውጫዊ ሁኔታዎችን በመዳዳሰስ ዝግጅት ማድረግ
ሀ) የውስጣዊ  ነባራዊ  ሁኔታ
የመንግሥት መስሪያ ቤቶች የአገልግሎት አሰጣጥ ጥራት በሚተገበርበት ወቅት የውስጣዊ ነባራዊ ሁኔታ ዝርዝር ጉዳዮች መከናወን አለበት፡-
· የመንግሥት መስሪያ ቤቶች አደረጃጀትና አስተዳደር ለአገልግሎት ሰጪና ለአገልግሎት ተቀባይ ግልፅ ማድረግ፤
· በመንግሥት መስሪያ ቤቶች የሚነደፈውን የአፈፃፀም ስልቶችን ተግባራዊ ማድረግ፤

· ብቃት ያለው የሰው ሃይል በማሟላት በየጊዜው የአቅም ማጎልበቻ ሥራዎችን መተግበር፤

· ወቅታዊ የመረጃ ፍሰት ለሁሉም አደረጃጀት እንዲደርስ ማድረግ፤

· የውስጥ ተገልጋዮችን ማሳተፍ፤ 
· የአሰራር ስርዓቶችን (አዋጅ፣ ደንብ፣ መመሪያ፣ ማኑዋል እና ስታንዳርዶች) ማሳወቅ፤

ለ) የውጫዊ ነባራዊ ሁኔታ

የመንግሥት መስሪያ ቤቶች የአገልግሎት አሰጣጥ ጥራት በሚተገበርበት ወቅት የውጫዊ ነባራዊ ሁኔታ ዳሰሳ  ከማህበራዊ፣  ከፖለቲካዊ፣ ከኢኮኖሚያዊ፣ ከቴክኖሎጂ፣ ተወዳዳሪነት እና ከባለድርሻ አካላት ጋር ያለው ግንኙነት ዝርዝር ተግባራት መከናወን አለባቸው፡-
· የሚሰጡት አገልግሎት ከተለያዩ ማህበራዊ ዕሴቶች አካታችነት መሆኑን ማረጋገጥ፤
· የአገልግሎት አቅርቦት አስተዳደር ጥራት ከወቅታዊ ሀገራዊ የፖለቲካ ስርዓት አንፃር  በማጣጣም መፈጸም፤ 
· የሚሰጡትን የአገልግሎት ጥራት ኢኮኖሚያዊ ነባራዊ ሁኔታን መሰረት በማድረግ የተገልጋዩችን እርካታ ማረጋገጥ፤ 
· የሚሰጡትን አገልግሎት በቴክኖሎጂ በማስደገፍ ጥራቱን ማሻሻል፤ 

· የአገልግሎት ጥራትን ለማሻሻል የሚዘረጉ የአሰራር ስርዓቶችን ተግባራዊ  ማድረግ፤

· የሚሰጡትን የአገልግሎት ጥራት ከሌሎች አገልግሎት ሰጪ ተቋማት ጋር በተወዳዳሪነት መንፈስ መፈጸም፤ 

· ተቋማት ባለድርሻ አካላትን ማሳተፍ፤
4.1.2.  በጥራት ማረጋገጥ ሂደት የአመራሩን ሚና ማሳደግ
በመንግሥት መስሪያ ቤቶች በየደረጃው የሚገኝ አመራር የአገልግሎት አሰጣጥ ጥራት በተሟላ መልኩ ተግባራዊ እንዲሆን ሥራውን ውጤታማነት ከነባራዊ ሁኔታ ጋር የማጣጣም፤ በተጠያቂነት መንፈስ የመፈጸም፣ ሂደታዊ አሰራርን የማበረታታት፤ የሚያጋጥሙ ችግሮችን መፍታት የሚያስችል ስልት የመቀየስ፤ ለሥራው የሚያስፈልጉ ግብዓቶች መሟላታቸውን የማረጋገጥ፤ የተግባቦት ሥራዎችን የማከናወን፤ ሥራው የታሰበውን ስኬት ማምጣቱን የማረጋገጥ እና አጋዥ የሆኑ አካለትን የማሳተፍ ሚና ይጫወታል፡፡
ሀ) የአገልግሎት አሰጣጥ ጥራት ለመተግበር አመራሩ ሚናውን በቁርጠኝነት እንዲወጣ ማድረግ
አመራር የጥራት አስተዳደር ስርዓት ትግበራ ላይ የአመራርነት ሚና በቁርጠኝነት ለማሳካት  የሚከተሉት የአገልግሎት አሰጣጥ ጥራት ተግባራት መከናወን አለባቸው፡-  

· ለውጤታማነቱ በኃላፊነት ስሜት መፈፀም፤
· የአሰራር ስርዓቶች ተቀርጸው መተግበራቸውን ማረጋገጥ፤
· ከተቋሙ የሥራ ክፍሎች ተግባርና ሀላፊነት ጋር  መቀናጀቱን ማረጋገጥ፤
· ለትግበራ የሚያስፈልጉ ግብአቶች መሟላታቸውን ማረጋገጥ፤
· የአቅም ግንባታ ስራዎችን ማከናወን፤
· ትግበራው በታቀደለት አኳኋን ውጤት ማምጣቱን ማረጋገጥ፤
· አገልግሎት ሰጪ ሰራተኞች መደገፍና ማበረታታት፤
· ጊዜው ከሚፈልገው መሻሻል ጋር ማጣጣም፤
· በየሥራ ክፍሉ ያሉ አካላት ድርሻቸውን በትክክል እንዲወጡ ማገዝ፣

ለ) የአገልግሎት አሰጣጥ ጥራት ተገልጋይ ተኮር እንዲሆን ማድረግ  

አመራሩ ተገልጋይ ተኮር ጥራት ያለው አገልግሎት መስጠት እንዲያስችል አገልግሎቱ ለተገልጋዮች ፍላጎት ቅድሚያ የሚሰጥ፣ ታአማኒና ግልፅነት የሰፈነበት እንዲሆን፤ በመተባበር እና በመደማመጥ ላይ የተመሰረተ እንዲሆን ለማድረግ የሚከተሉት መከናወን አለባቸው፡፡
· የተቋሙ ተገልጋዮችን መለየት፣
· ተገልጋዮች ለአገልግሎት አሰጣጥ ጥራት ደጋፊ የሆኑ የአሰራር ስርዓቶች ላይ ግንዛቤ እንዲኖራቸው ማድረግ፤
· በአገልግሎት አሰጣጥ ጥራት ላይ ሊያጋጥሙ የሚችሉት ተግዳሮቶችን በመለየት የመፍትሄ አቅጣጫ ማስቀመጥ፣

· የአገልግሎት አሰጣጥ ጥራቱ የተገልጋዮችን እርካታ ማሳደጉን ማረጋገጥ፣
4.1.3.  ከፖሊሲ አኳያ ዝግጅት ማድረግ 

ሀ) የአገልግሎት አሰጣጥ ጥራት ፖሊሲ በመቅረጽ ተግባራዊ ማድረግ፤
የአገልግሎት አሰጣጥ ጥራት ለማረጋገጥ ፖሊሲ በመቅረፅ የተቋሙን የአገልግሎት አሰጣጥ ጥራት ተግባራዊ ለማድረግ የሚያገለግል የመንግሥት አገልግሎትና አስተዳደር ፖሊሲን ለማስፈፀም የተዘጋጁ የአገልግሎት አቅርቦት ስትራቴጂ፣ መመሪያዎች፣ ማኑዋሎች እና ስታንዳርዶች ጋር በማቀናጀት ተግባራዊ ለማድረግ የሚከተሉት ተግባራት መከናወን አለባቸው፡፡
· የአገልግሎት አሰጣጥ ጥራት ለመተግበር ከፖሊሲው በመነሳት የተዘጋጁ የአሰራር ስርዓቶችን በማቀናጀት ተግባራዊ ማድረግ፣

· የአሰራር ስርዓቶች ላይ የግንዛቤ ማስጨበጫ ሥራዎችን መስራት፣
ለ) የመንግሥት መስሪያ ቤቱን ስልጣንና ኃላፊነት በአግባቡ ተግባራዊ ማድረግ
አመራሩ ለተቋሙ የተፈቀዱ አደረጃጀቶችን ተከትሎ ለየሥራ ክፍሉ የተሰጡ ስልጣንና ኃላፊነት  በአግባቡ እንዲወጡ የማሳወቅ እና የመደገፍ ኃላፊነት ተግባራዊ ለማድረግ የሚከተሉ ዝርዝር ተግባራት መከናወን አለባቸው፡፡

· የመስሪያ ቤቱ አገልግሎት አሰጣጥ ለተገልጋይ የማስተዋዎቅ ስራን ማከናወን፤

· ለሥራ ክፍሎቹ የተሰጡ ተግባርና ኃላፊነቶች ውጤት ማምጣታቸውን ማረጋገጥ፤
4.1.4.  ከእቅድ አኳያ ቅድመ ዝግጅት ማድረግ
የመንግሥት መስሪያ ቤቶች የአገልግሎት አሰጣጥ ጥራት ተግባራዊ ለማድረግ እቅድ በማቀድና ተግባራዊነቱን በመከታተል ለመፈፀም የሚከተሉት ተግባራት መከናወን አለባቸው፡፡

ሀ) የአገልግሎት አሰጣጥ ጥራት ተግባራዊ ለማድረግ ሊያጋጥሙ የሚችሉ ስጋቶች እና መልካም አጋጣሚዎችን በአግባቡ መለየት፤
ለአገልግሎት አሰጣጥ ጥራት ትግበራ ዕቅድ ሲዘጋጅ ስጋት እና መልካም አጋጣሚ ሊሆኑ የሚችሉ ዝርዝር ጉዳዮች እንደሚከተለው ቀርቧል፡፡
ስጋት ሊሆኑ የሚችሉ ጉዳዮች፡-
· የመንግሥት መስሪያ ቤቱ የአሰራር ስርዓትና የሥራ ባህል አለመገንዘብ፣

· የአመራር እና ሠራተኞች የመፈፀምና የማስፈፀም ቁርጠኝነት ውስንነት፣

· ሜሪትን መሰረት ያደረገ የሰው ሀይል ስምሪት ውስንነት፤ 
· የኃላፊነት ወይም የሥራ መደራረብ፤
· የሰራተኛ ማበረታቻ ሥርዓት አለመኖር፤
· ከወቅታዊ የቴክኖሎጂ ዕድገት ጋር ለመራመድ ራስን አለማብቃት፤

· ተገቢ ያልሆኑ የፖለቲካ ጣልቃ ገብነት፤

· የተጠያቂነት ሥርዓት በሚፈለገው ልክ አለመተግበር፤
መልካም አጋጣሚ ሊሆኑ የሚችሉ ጉዳዮች ፡-
· ሊያሰራ የሚያስችል አደራጀጀት፤ በጀት እና ቁሳቁሶች መሟላታቸው፤ 
· የአገልግሎት አሰጣጥ መሰረተ ልማት መኖሩ፤

· አገልግሎት ለመስጠት የሚያስችል የአሰራር ሥርዓት መኖሩ፤
· ሲቪል ሰርቪሱ ለአገር በቀል ሪፎርም ስኬታማነት በመንግሥት እንደ አንድ አምድ መያዙ፤  
ለ) የአገልግሎት አሰጣጥ ጥራት አላማዎችን ለማሳካት የሚያስችል እቅድ በማዘጋጀት ተግባራዊ ማድረግ 
ለአገልግሎት አሰጣጥ ጥራት አላማ ስኬት እቅድ ሲዘጋጅ የሚከተሉት ዝርዝር ተግባራትን ማካተት አለበት፡፡

· የመንግሥት መስሪያ ቤቶች የአገልግሎት አሰጣጥ ጥራት ሊያስተገብር የሚችል  አደረጃጀት በመፍጠር መተግበር፤ 

·  የሚያስፈልጉ ግብአቶችን ማሟላት፤  
·  የማስፈፀሚያ የድርጊት መርሃ ግብር ማዘጋጀት፤   

·  የክትትል፣ ድጋፍ እና ግምገማ ማካሄድ፣ 
·  የጥራት መመዘኛ ቼክ ሊስት ማዘጋጀት፣

·  ተገልጋዮችና ባለድርሻ አካላትን ማሳተፍ፤
·  የተገልጋዮች እርካታ በዳሰሳ ጥናት ማረጋገጥ፣
ሐ) የመንግሥት መስሪያ ቤቶች ለአገልግሎት አሰጣጥ ጥራት ለውጦችን በማቀድ ተግባራዊ ማድረግ
የመንግሥት መስሪያ ቤቶች የአገልግሎት አሰጣጥ ጥራት ለማስተግበር ያስቀመጡት ዝርዝር እቅድ መተግበራቸውንና ለውጦችን ለማረጋገጥ የሚከተሉት ጉዳዮች መተግበር አለባቸው፡፡

·  በታቀደው እቅድ መሠረት ውጤት ማምጣቱን ማረጋገጥ፤
·  እቅዱ ሲተገበር ለአገልግሎት አሰጣጥ ጥራት መምጣት አስተማማኝ መሆኑን ማረጋገጥ፤ 

·  የታቀደውን እቅድ ተግባራዊ ለማድረግ የተሟላ ግብዓት መኖሩን ማረጋገጥ፤
·  ለአገልግሎት አሰጣጡ እንቅፋት የሚሆኑ ጉዳዮች ስለመለየታቸው ማረጋገጥ፤
· የመንግሥት መስሪያ ቤቶች ኃላፊነታቸውን በአግባቡ ስለመወጣታቸው እና የተጠያቂነት ስርዓት ስለመተግበሩ ማረጋገጥ፣
4.1.5. አስፈላጊውን ግብዓት በማሟላት እና በመደገፍ ዝግጅት ማድረግ

ሀ) ለአገልግሎት አሰጣጥ ጥራት የሚያስፈልግ በጀት በመመደብ መተግበር
የመንግሥት መስሪያ ቤቶች የአገልግሎት አሰጣጥ ጥራት ለማረጋገጥ የሚያስፈልግ በጀትን ከተለያዩ ምንጮች በማፈላለግ አሟልተው መተግበር አለባቸው፡-

· ለተቋሙ ከተመደበው መደበኛ በጀት በማብቃቃት መተግበር፤
· ከተለያዩ አጋር አካላት ሀብት በማፈላለግ መፈፀም፤
ለ) ብቃት ያለው የሰው ኃይል መመደብና የአገልግሎት ጥራትን ተግባራዊ ማድረግ
የመንግሥት መስሪያ ቤቶች የአገልግሎት አሰጣጥ ጥራት ተግባራዊ ለማድረግ ብቃት ያለው የሰው ኃይል በመመደብ ትግበራውን ተፈጻሚ እንዲሆን መደረግ አለበት፡፡ የመንግሥት መስሪያ ቤቶች ለአገልግሎት አሰጣጥ ጥራት ማረጋገጫ ስኬት፡-
· ብቃት ያላቸው ባለሙያዎችን መመደብ፣

· በትግበራ ሂደት የሚታዩ ክፍተቶችን በመለየት የግንዛቤ ማስጨበጫ ስልጠናዎችን በመስጠት ውጤታማነቱን መከታተል፣  

· በትግበራ ሂደት ለሚከሰቱ ችግሮች እርምት  በመውሰድ ተግባራዊነቱን መገምገም፣
· የአገልግሎት አሰጣጥ ጥራት ብቃት ማረጋገጫ መረጃዎችን በአግባቡ መያዝ፣ 

ሐ) ለአገልግሎት አሰጣጥ ጥራት ማረጋገጫ ትግበራ ሂደት ምቹ የሥራ አካባቢ መፍጠር 
የመንግሥት መስሪያ ቤቶች ለአገልግሎት አሰጣጥ ጥራት አስፈላጊ የሆኑ ምቹ የስራ አካባቢ  በማሟላት ሲተገብሩ የሚከተሉ ዝርዝር ተግባራትን ማከናወን አለባቸው፡፡

· የአገልግሎት መስጫ ህንፃዎች ምቹነት እና ተያያዥ መገልገያዎች ማሟላት፣

· ለአገልግሎት አሰጣጡ የሚያገለግሉ የቴክኖሎጂ አቅርቦትን ማሟላት፤
· የግብዓት አቅርቦት ማሟላት፤ 
· ማህበራዊ ጉዳዮችን አካትቶ አገልግሎት መስጠቱን ማረጋገጥ፣

· አላስፈላጊ መጨናነቅን ሊፈጥሩ የሚችሉ ጉዳዮችን በመለየት አገልግሎት መስጠት ፤

· የሥራ ቦታ ከተለያዩ ብክለት የጸዳ መሆኑን ማረጋገጥ፤ 

· የሚሰጡ አገልግሎቶች ጥራትን እያረጋገጡ ስለመሆናቸው በየጊዜው ክትትል ማድረግ፣
· ሀብቱ በተገቢው ለታቀደለት ጉዳይ መዋሉን ማረጋገጥ፣

· የሀብት አጠቃቀሙ ለጥራት ስኬቱ ያበረከተው ፋይዳ በመረጃነት መያዝ፣ 
መ) የአገልግሎት ጥራትን ለማረጋገጥ ተቋማዊ እውቀትን አሟጦ መጠቀም 

የመንግሥት መስሪያ ቤቶች የአገልግሎት ጥራት ለማምጣት በተቋሙ ያሉና ለሥራው ስኬታማነት የሚውሉ እውቀቶችን ሲጠቀሙ፡-

· ከአእምሯአዊ ንብረት፣ ከስህተት እና ታልመው ከተሳኩ ሥራዎች የተወሰዱ ልምዶችን  መተግበር፣  
· ከመደበኛ እና ኢ-መደበኛ ትምህርት፣ ከውይይቶች እና ከተገልጋዮች የተገኙ እውቀቶችን መጠቀም፣ 
· ከዘመናዊ ቴክኖሎጂዎች የሚገኝ ትምህርት በመውሰድ መተግበር፤ 
4.1.6. የመንግሥት መስሪያ ቤቶች የአገልግሎት አሰጣጥ ጥራት ትግበራ  በመገንዘብ መፈፀም
የመንግሥት መስሪያ ቤቶች ለአገልግሎት አሰጣጥ ጥራት ውጤታማት ሊኖራቸው የሚገቡ ግንዛቤ ጉዳዮች፡-

· ለዘርፉ የተዘጋጁ የተለያዩ የአሰራር ሥርዓቶችን መረዳት፣
· የአገልግሎት አሰጣጥ ጥራት ዓላማና ፋይዳዎችን ተንትኖ መያዝ፣
· የሚሰጡ አገልግሎቶች  ከታሰበው የአገልግሎት ጥራት መስፈርት ጋር እንዲጣጣም ማድረግ፣ 
4.1.7. የመንግሥት መስሪያ ቤቶች የአገልግሎት አሰጣጥ ጥራት ለማረጋገጥ በተግባቦት ሥራዎች ማስደገፍ
የመንግሥት መስሪያ ቤቶች የአገልግሎት ጥራት ተግባራዊ እንዲሆን የተለያዩ የግነኙነት አግባቦችን በመጠቀም ሲተገብሩ፡-

· የአገልግሎት አሰጣጥ ጥራት ለማረጋገጥ የተለያዩ የቴክኖሎጂ የግንኙነት ፕላት ፎርሞችን መጠቀም፣ 
· ከተለያዩ ሚዲያዎች የተሰበሰቡ አስተያየቶችን በመተንተን መተግበር፤
· ቋሚ የግንኙነት መረሀ-ግብር በማዘጋጀት በአገልግሎት አሰጣጥ ጥራት ላይ በውይይት መድረክ የተገኙ የማሻሻያ ሀሳቦችን  በማሰባሰብ  ተግባራዊ ማድረግ፤ 
4.1.8. ለአገልግሎት አሰጣጥ ጥራት ትግበራ በሰነድ የተያዙ መረጃዎችን መጠቀም
የመንግሥት መስሪያ ቤቶች ለአገልግሎት አሰጣጥ ጥራት ሊያገለግሉ የሚችሉ ተገቢ መረጃዎችን ሲጠቀሙ፡-
· ለአገልግሎት አሰጣጥ ስታንዳርድ የተሰነዱ መረጃዎችን መጠቀም፣
· ለትግበራው ተስማሚነት ያላቸው መረጃዎችን መጠቀም፣
4.2. የጥራት ማረጋገጥ ስራ ማከናወን
የጥራት ማረጋገጥ ስራ በባቶ ፔሌ የአገልግሎት አሰጣጥ ጥራት መርሆዎች ላይ ተመስርቶ የሚከናወን ሲሆን መርሆዎቹ የሚከተሉት ናቸው፡፡

ሀ. ምክክር (Consultation)፡- 
· ተገልጋዮች በሚሰጣቸው አገልግሎት ላይ የምክክር መድረኮችን በመፍጠር ያሉባቸውን ችግሮችና መልካም አጋጣሚዎች እንዲለዩ እና አስተያየታቸውን እንዲሰጡ ማድረግ አለባቸው፡፡
ለ. የአገልግሎት ስታንዳርድ (Service Standard)፡- 

· የመንግሥት መስሪያ ቤቶች ለተገልጋዮች የሚያቀርቡትን አገልግሎቶች ባስቀመጡት፣ ባስመዘገቡትና ኮድ ባሰጡት የአገልግሎት ስታንዳርድ መሠረት መስጠታቸውን መለካት አለባቸው፡፡
ሐ. ተደራሽነት (Access) ፡- 

· የመንግሥት መስሪያ ቤቶች አገልግሎት መስጫ ቦታዎች ሁሉም ተገልጋዮች በቀላሉ ሊያገኙት በሚችሉበት እንዲሆን ማድረግ አለባቸው፡፡ 
መ. ትህትና (Courtesy) ፡- 

· የመንግሥት መስሪያ ቤቶች ተገልጋዮችን ትህትናና አክብሮት በተሞላበት ሁኔታ ለማስተናገድ የሚያስችል የስነ-ምግባር መርህ በመከተል ማስተናገድ ይገባቸዋል፡፡ 

ሠ. መረጃ (Information) ፡- 
· የመንግሥት መስሪያ ቤቶች ለሚሰጡት አገልግሎት ተገልጋዮቻቸው የተሟላ፣ ትክክለኛ እና ወቅታዊ መረጃ በሚገባቸው ቋንቋ ተዘጋጅቶ እንዲያገኙ የሚያስችል መርሆ ነው፡፡
ረ. ግልጽነት (Openness & Transparency) ፡- 

· የመንግሥት መስሪያ ቤቶች ለተገልጋዮች አገልግሎት ሲሰጡ አገልግሎቶቹ ግልጽና በማያሻማ ሁኔታ ማግኘት የሚቻልበት ሁኔታ በማመቻቸት እንዲያገኙ የሚደረግበት መርሆ ነው፡፡

ሰ. ቅሬታንና አቤቱታን መፍታት (Redress)

·  የመንግሥት መስሪያ ቤቶች በሚሰጡት አገልግሎት ተገልጋዮቻቸው ያረኩባቸው ጉዳዮች ሲኖሩ የቅሬታዎቹ ምንጭ የሆኑትን በማስረጃ በማስደገፍ ችግሮቹ የማፈቱበትን የቅሬታ ማስተናገጃ አሰራር ስርዓት በመዘርጋት እርምት የሚወሰድበት መርሆ ነው፡፡
ሸ. የአገልግሎት ዋጋ ተመጣጣኝነት (Value for Money) ፡- 

· የመንግሥት መስሪያ ቤቶች የሚሰጡት አገልግሎት ተገልጋዮች ከሚያወጡት ወጪ ጋር የተመጣጠነ እንዲሆን የሚያመላክት መርሆ ሲሆን አገልግሎት ሰጪ ተቋማት የአገልግሎት አሰጣጥ ማረጋገጫ ስራዎችን በመተግበር ሂደት የተገልጋዮችን እርካታ ለመዳሰስ እና ደረጃውን ለማወቅ ብሎም ለአገልግሎት ጥራቱ ያለውን አዎንታዊ ተጽእኖ መገምገም እንዲቻል የሚያገለግሉ የተገልጋዮች እርካታ ልኬቶች ጥቅም ላይ በማዋል ይከናወናል፡፡

የመንግሥት መስሪያ ቤቶች የአገልግሎት አሰጣጥ ጥራት ማረጋገጫ የትግበራ ደረጃ ላይ የሚያከናውኑት፡-
· የአገልግሎት ጥራት ትግበራ ሂደቶችን ማቀድ፣ ማደራጀት እና ቁጥጥርን ማካሄድ፣

· በትግበራ ሂደት ተገልጋዮች የሚጠብቁትን የአገልግሎት ጥራት ለመስጠት በየጊዜው ማሻሻያዎችን ማድረግ፣
4.2.1. ለአገልግሎት አሰጣጥ ጥራት ማረጋገጫ የትግበራ እቅድ እና ቁጥጥር አዘጋጅቶ መተግበር
የመንግሥት መስሪያ ቤቶች አገልግሎቶችን አሰጣጥን ሲያቀርቡ በተቀመጡ የጥራት መመዘኛ መስፈርቶች መሰረት አቅደው ሲቆጣጠሩ፡-

· ለተሰጡ አገልግሎቶች ምዘና የሚያስፈልጉ መለኪያዎችን ወስኖ መተግበር፣

· የአገልግሎት ጥራት ትግበራና ቁጥጥሩ በመመዘኛ መለኪያዎች መተግበራቸውን ማረጋገጥ፣
· የአገልግሎት ጥራት ትግበራና ቁጥጥሩ የተቀመጠውን የመመዘኛ መስፈርቶች     መሰረት  እንደአስፈላጊነቱ የተወሰኑ ጉዳዮችን በመከለስ መጠቀም፣
· በምዘናው የተገኙ መረጃዎችን አጠናቅሮ መያዝ፣
4.2.2. የአገልግሎት አሰጣጥ ጥራት ምዘና መስፈርቶች መሰረት መተግበሩን ማረጋገጥ
የአገልግሎት አሰጣጥ ጥራት ምዘና መስፈርቶች መሰረት መተግበሩን ለማረጋገጥ የሚከተሉትን ዝርዝር ተግበራት ይከናወናሉ፡-
ሀ. ከተገልጋዮች ጋር የሚደረግ ተግባቦት
· ለተገልጋዮች ከጥራት ማረጋገጫ ጋር የሚገናኙ መረጃዎችን መስጠት፤

· በአገልግሎት አሰጣጥ ጥራት ማረጋጫ ሂደት ከተገልጋዮች የሚቀርቡ ፍላጎቶች፣    የማሻሻያ ሀሳቦች እና ጥያቄዎች ማስተናገድ፤
· ከተገልጋዮች ለሚቀርቡ ቅሬታዎችና አቤቱታዎችን በተቀመጠው አሰራር መሰረት ምላሽ መሰጠቱን ማረጋገጥ፤
· ተጋልጋዮች ይዘው የሚመጡትን የግል መገልገያ ንብረቶች በአግባቡ የሚጠበቁላቸው  መሆኑን ማረጋገጥ፤
ለ. ለሚሰጡ አገልግሎቶች መስፈርቶችን አዘጋጅቶ መተግበር
ለተገልጋዮች የሚሰጡ የአገልግሎት መሰፈርቶች ተወስነው ሲተገበሩ፡-
1. አግባብነት ያላቸው የቁጥጥር መስፈርቶች ያሟሉ መሆናቸውን ማረጋገጥ፤
2. ሌሎች አስፈላጊ ሊሆኑ የሚችሉ መስፈርቶችን ጭምር ከግምት በማስገባት መተግበሩን ማረጋገጥ፤
ሐ. ለአገልግሎት አሰጣጥ ጥራት የሚያስፈልጉ መስፈርቶችን በመከለስ 
የመንግሥት መስሪያ ቤቶች ለተገልጋዮቻቸው የሚያቀርቡትን አገልግሎት በተቀመጡት መስፈርቶች ስለመሆናቸው በመገምገም ክለሳ ሲያደርጉ፡-
· በአገልግሎት አሰጣጥ ሂደትና አገልግሎቱ ከተወሰደ በኋላ ከተገልጋዮች የሚቀርቡ አስተያየቶችና ጥያቄዎች መሰረት የጥራት መመዘኛ መስፈርቶች መሻሻላቸውን ማረጋገጥ፤ 
· በተገልጋዮች ጥያቄ ያልተካተቱ ነገር ግን ለአገልግሎት አሰጣጡ አስፈላጊ ሊሆኑ የሚችሉ በመስፈርቶች መካተታቸው ማረጋገጥ፤
· ለአገልግሎት  አሰጣጥ ጥራት የተቀመጡ መስፈርቶች መስተካከላቸውን ማረጋገጥ፤
መ. ለአገልግሎት አሰጣጥ ጥራት የተሻሻሉ መስፈርቶች መተግበራቸውን ማረጋገጥ 
የአገልግሎት አሰጣጥ ጥራት መስፈርቶች መሻሻል ሲረጋገጥ፡-

· ስራውን የሚያስፈፅሙ አካላት የመስፈርቶቹን መሻሻል ተረድተውት መተግበራቸውን ማረጋገጥ፤ 
· አገልግሎት አሰጣጡ ተገቢነት ባላቸው የአሰራር ስርዓት መተግበራቸውን ማረጋገጥ፤
4.2.3. ለአገልግሎት አሰጣጥ ጥራት የሚያስፈልጉ ንድፎችን በማስቀመጥ መተግበር
ለአገልግሎት አሰጣጥ ጥራት ውጤታማነት ንድፍን በመቅረጽ ተግባራዊ ሲደረግ፡-

· የአገልግሎት አሰጣጡ የከባቢያዊ ነባራዊ ሁኔታዎችን ከግምት መውሰዱን ማረጋገጥ፤

· የሚሰጡ አገልግሎቶች አስፈላጊ የሆኑ ሂደታዊ አሰራሮችን የተከተሉ እና በየጊዜው መሻሻሎችን የሚያስተናግዱ መሆናቸውን ማረጋገጥ፤

· የሚሰጡ አገልግሎቶች ከሚመለከታቸው አካላት ስለትክክለኛነታቸው እና ስለወቅታዊነታቸው ማረጋገጫ ያገኙ መሆናቸውን ማረጋገጥ፤

· በአገልግሎት አሰጣጥ ሂደት ጉዳዩ የሚመለከታቸው የኃላፊነትና የተጠያቂነት አሰራሮች መኖራቸውንና መተግበራቸውን ማረጋገጥ፤
· ለአገልግሎት አሰጣጥ ጥራት መረጋገጥ የሚያስፈልጉ ግብዓቶችን ለማሟላት ከተለያዩ የሃብት ምንጮች በማፈላለግ መተግበሩን ማረጋገጥ፤

· በአገልግሎት አሰጣጥ ጥራት ትግበራ ወቅት የሚያስፈልጉ የቅንጅታዊ አሰራር እና  የቁጥጥር ስርዓት መተግብሩን ማረጋገጥ፤
· በአገልግሎት አሰጣጥ ጥራት ማረጋገጥ ሂደት የአገልግሎት ተጠቃሚዎች ተሳትፎ መኖሩን ማረጋገጥ 

· በአገልግሎት አሰጣጥ ጥራት ተገቢ የሆኑ የመመዘኛ መስፈርቶች ጥቅም ላይ መዋላቸውን ማረጋገጥ፤
· የአገልግሎት አሰጣጥ ጥራት ለማረጋገጥ የተቀመጡ የመመዘኛ መስፈርቶች የታለመውን ጥራት ስለማምጣቸው ማረጋገጥ፤ 
4.2.4.  ለአገልግሎት አሰጣጥ የሚውሉ የግብዓት ምንጮችን በመለየት ተግባራዊ ማድረግ  
የአገልግሎት አሰጣጥ ጥራት ለማረጋገጥ ግብዓቶችን በማሟላት ለመተግበር፡-

· የሃብት ማፈላለግ አፈጻጸም ለመተግበር የሚያስፈልጉ መስፈርቶችን በማሟላት መተግበር፤ 

· ቀደም ብለው ከተተገበሩ ተመሳሳይነት ካላቸው የሃብት ማፈላለግ ተሞክሮዎች ልምዶች በመቅሰም ተግባራዊ መደረጉን ማረጋገጥ፤

· ለሃብት ማፈላለግ የሚያገለግሉ የአሰራር ስርዓቶችን በማዘጋጀት መከናወኑን ማረጋገጥ፤ 
· በትግበራ ወቅት ሊያጋጥሙ የሚችሉ ተግዳሮቶች ተለይተው የማሻሻያ ስትራቴጂም ተነድፎላቸው ስለመተግበሩ ማረጋገጥ፤  
4.2.5. የአገልግሎት አሰጣጥ ጥራት ማረጋገጫ ተግባራዊ ለማድረግ የቁጥጥር ሥራዎች ማከናወን፤ 
የአገልግሎት አሰጣጥ ጥራት ማረጋገጫ ለመተግበር  የቁጥጥር ሥራዎች ሲከናወኑ፡-

· በቁጥጥር ሥራዎች የተገኙ ውጤቶች መገለጻቸውን ማረጋገጥ፤

· የሚከናወኑ የመስፈርቶች ክለሳ የሚጠበቀውን ውጤት ስለማምጣታቸው መገምገም፤
· የሚከናወኑ የጥራት ቁጥጥር ሥራዎች ጥቅም ላይ ከዋለው ግብዓት እና ከሚጠበቅ ውጤት ጋር መጣጣሙን ማረጋገጥ፤

· የሚካሄዱ የአልግሎት አሰጣጥ ጥራት ማረጋገጫ ቁጥጥር ሥራዎች የተቀመጡ የመመዘኛ መስፈርቶቹ የሚፈለገውን ውጤት ማምጣታቸውን ማረጋገጥ፤ 
· በአገልግሎት አሰጣጥ ትግበራ ወቅት የሚስተዋሉ ክፍተቶችን ለማስተካከል የተወሰዱ የክለሳ እና የማረጋገጫ እርምጃዎች ስለመኖራቸው ማረጋገጥ፤
· የአገልግሎት አሰጣጥ ጥራት ማረጋገጫ ለመተግበር የሚያገለግሉ መረጃዎች ተደራጅተው  ስለመያዛቸው ማረጋገጥ፤ 

4.2.6. የአግልገሎት አሰጣጥ ጥራት ማረጋገጫ ሥራዎች የሚጠበቁ ውጤቶች ማምጣታቸውን ማረጋገጥ     

የአግልገሎት አሰጣጥ ጥራት ማረጋገጫ ሥራዎች የሚጠበቁ ውጤቶች ማምጣታቸውን  ለማረጋገጥ፡-

· ለሚሰጡ አገልግሎቶች ጥቅም ላይ የዋሉ ግብዓቶች የሚጠበቀው ውጤት ማሳካቱን ማረጋገጥ፤
· በአገልግሎት አሰጣጥ ጥራት ትግበራ ሂደት ጥቅም ላይ የሚውሉ ግብዓቶች በቂ ስለመሆናቸውና  ውጤት ስለማምጣታቸው ማረጋገጥ፤
· ከአገልግሎት አሰጣጥ ጥራት የሚጠበቁ ውጤቶች በአግባቡ መምጣት እንዲችሉ የክትትልና የቁጥጥር መስፈርቶቹ ተቀባይነት ያላቸው ስለመሆናቸው፤ 
· የሚሰጡ አገልግሎቶች የተገልጋዮችን ፍላጎት ያሟላ እና ደህንነቱ የተጠበቀ የአገልግሎት አቅርቦት  ስልት የተከተለ መሆኑን ማረጋገጥ፤
4.2.7.  በአግልገሎት አሰጣጥ ጥራት ንድፍ የሚመጡ ለውጦችን በማስተናገድ መተግበሩን ማረጋገጥ
በአግልገሎት አሰጣጥ ጥራት ንድፍ ጋር የሚመጡ የክለሳ፤ የቁጥጥር እና የመመዘኛ መስፈርቶቹ አመችነት ጋር ተያይዘው የሚመጡ ለውጦች ተግባር ላይ መዋላቸውን ለማረጋገጥ፡-
· በአገልግሎት አሰጣጥ ጥራት ለውጦች ትኩረት ስለማግኘታቸው ማረጋገጥ፤

· የመስፈርቶች ክለሳ ውጤቶች መያዛቸውን ማረጋጋጥ፤

· ለውጦቹ የማስተግበሪያ ዕውቅና ስለማግኘታቸው ማረጋገጥ፤

· ለውጦቹ ወደ ኋላ እንዳይመለሱ የመፍትሄ እርምጃ እየተወሰዱ መሆኑን ማረጋገጥ፤
4.2.8. ከሚመለከታቸው የውጭ አካላት የሚቀርቡ አገልግሎቶች በተቀመጠላቸው የአገልግሎት አሰጣጥ ጥራት ማረጋገጫ መስፈርቶች መሰረት የቁጥጥር ሥራዎች መከናወኑን ማረጋገጥ 
ከውጭ አካላት የሚቀርብ አገልግሎት በተቀመጠው የጥራት ማረጋገጫ ሂደት መሰረት ስለመሆኑ የቁጥጥር ስራዎች በሚከናወኑበት ጊዜ፡-

· የሚቀርቡ አገልግሎቶች የጥራት ማረጋገጫ መስፈርቶችን አሟልቶ የተሰጠ መሆኑን  ማረጋገጥ፤ 
· የሚሰጡ አገልግሎቶች ተቋሙን ወክለው በቀጥታ ለተገልጋዮች የተሰጡ መሆኑን ማረጋገጥ፤
· የሚቀርቡ አገልግሎቶች በተቋሙ በተወሰኑ እና በተመረጡ አገልግሎቶች ላይ መሆኑ እና ውጤታማ መሆኑን ማረጋገጥ፤
4.2.9. አገልግሎት ለሚያቀርቡ የውጭ አካላት በቂ መረጃ መሰጠቱን ማረጋገጥ
አገልግሎት የሚያቀርቡ የውጭ አካላት ማግኘት የሚገባቸው አስፈላጊ መረጃዎች ከምንጩ እንዲያገኙ ሲደረግ፡-

· የአገልግሎት አሰጣጥ ሂደቶች በተሰጡ መረጃዎች መሰረት መተግበራቸውን ማረጋገጥ፣

· ለአገልግሎት አሰጣጥ ጥራት የሚያስፈልጉ የአሰራር ሂደቶች እና ዘዴዎች መረጃን መሰረት በማድረግ ጸድቆ መተግበሩን ማረጋገጥ፤

· አገልግሎቱን ለመስጠት የሚያስፈልግ ብቃትና አቅም ያላቸው አቅራቢዎች መኖራቸውን ማረጋገጥ፤
· አገልግሎት አቅራቢዎቹ ከተቋሙ ጋር ያላቸው ቅንጅታዊ አሰራር መኖሩን ማረጋገጥ፤

· አገልግሎት አቅራቢዎች አፈፃፀም ውጤታማነት ክትትልና ቁጥጥር መደረጉን ማረጋገጥ፤
4.3. የጥራት ቁጥጥር ማካሄድ
የአገልግሎት ጥራትን ለማረጋገጥ የጥራት ቁጥጥር ስራዎች ይከናወናሉ፡፡ በዚህ መሰረት የጥራት ማረጋገጫ ሞዴልን መነሻ በማድረግ የሚሰራ ሲሆን የትግበራው አፈፃፀም ተከታታይ ግምገማ የሚደረግበት ይሆናል፡፡ 
4.3.1.  የጥራት ማረጋገጫ ሞዴል

የአገልግሎት ጥራትን ለማረጋገጥ የሰርቭኳል (SERVQUAL) ሞዴልን በመከተል የሚከናወን ሲሆን ዝርዝር መስፈርቶቹ ከዚህ በታች ቀርቧል፡፡  
ሀ. የአገልግሎት አሰጣጥ አስተማማኝነት/ Reliability/ 

ተገልጋዮች ወደ አግልግሎት ሰጪ የመንግሥት መስሪያ ቤቶች አገልግሎት ፈልገው ሲመጡ የሚሰጡ አገልግሎቶች፡-

·  ለተገልጋዮች በገባው የአገልግሎት አሰጣጥ ስታንዳርድ (ቻርተር) መሠረት አሟልቶ አገልግሎት ሲሰጥ፣  
·  አገልግሎቱን ባስቀመጠው የአገልግሎት አሰጣጥ ስታንዳርድ (ቻርተር) መሠረት በተጨባጭ ሲያከናውን፣
·  ተገልጋዮች አገልግሎት ለማግኘት ማሟላት የሚገባቸውን ቅድመ ሁኔታዎች እንዲያውቁ ሲያደርግ፣
·  የተገልጋዩን መረጃ በትክክል የመያዝ ስርዓት ሲኖረው፣
·  የሚሰጠውን አገልግሎት ለሁሉም ተገልጋይ ያለመድልዎ የሚስተናገዱበትን ምቹ ሁኔታ ሲፈጥር፣ (ለአካል ጉዳተኞች፣ ለሴቶች፣ ለአረጋውያን እና ማንበብና መፃፍ ለማይችሉ)
ለ. ለተገልጋይ ጥያቄ ፈጣን ምላሽ መስጠት/ Responsiveness

የመንግሥት መስሪያ ቤቶች ከተገልጋዮች የሚቀርቡ የአገልግሎት ጥያቄዎች፣ ቅሬታዎች እና አቤቱታዎች ወቅታዊ ምላሽ መስጠት፡-

· ተገልጋይን ለማገልገል ፈቃደኛ ሲሆን፣

· ለአገልግሎቱ በተቀመጠው የጊዜ ሰሌዳ መሠረት ምላሽ ሲሰጥ፣

· ተገልጋዮችን ያለ ምልልስ እና እንግልት ሲያስተናግድ፣

· አገልግሎቶችን በዘመናዊ የኢንፎርሜሽን ኮሙኒኬሽን ቴክኖሎጂ አስደግፎ ሲሰጥ፣

ሐ. የአገልግሎት አሰጣጥ ብቃት/ Assurance/ 

የመንግሥት መስሪያ ቤቱ ለተገልጋዩ የሚሰጠውን አገልግሎት በብቃት፣ በመልካም ስነ-ምግባር፣ በእውቀት እና ክህሎት ላይ በመመስረት አገልግሎት ሲሰጥ፡-

· በአገልግሎት አሰጣጥ ላይ ምስጢር በመጠበቅ የተገልጋዩን እምነት ሲያሳድግ፣ 
· አገልግሎት በሚሰጥበት ጊዜ የተገልጋዩን ምስጢር በመጠበቁ ተገልጋዩ ደህንነት እንዲሰማው ሲደረግ፣
· ለተገልጋዮች የቤተሰባዊነት ስሜት በመላበስ አገልግሎት ሲሰጥ፣
· የሚቀርቡ የአገልግሎት ጥያቄዎችን በአግባቡ ለመመለስ በእውቀት ላይ የተመሰረተ  ምላሽ መስጠት ሲችል፣
መ. የመንግሥት መስሪያ ቤቶች የሥራ ቦታ አደረጃጀትና መገልገያዎች ተገቢነት /Tangibility/

የመንግሥት መስሪያ ቤቱ የሥራ ቦታ አደረጃጀት፣ የመገልገያ ቁሳቁሶች ምቹነትና ተገቢነት በተሟላ መልኩ መኖሩን ሲረጋገጥ፡-

· አገልግሎት ሰጪ ተቋሙ በመልካም አቀራረብ አገልግሎት ሲሰጥ፣
· ለአገልግሎት አሰጣጥ የሚያስፈልጉ ቁሳቁሶች ሲሟሉ፣ (ለአብነት የአሠራር ማንዋሎች፣ ኮምፒውተሮች፣ መመሪያዎች፣ መግለጫዎች …)
· ግንባታውና አደረጃጀቱ ለአገልግሎት አሰጣጥ ምቹ ሲሆን፣ (የተገልጋይ ማረፊያ፣ የካፍቴሪያ አገልግሎት፣ የቢሮ ንጽህና፣ መፀዳጃ ቤት፣ ከድምጽ ብክለት የፀዳ …)
ሠ. ራስን በተገልጋይ ቦታ አድርጎ ማሰብ /Empathy/

የመንግሥት አገልግሎት ሰጪ መስሪያ ቤቶች ተገልጋዮችን ሲያስተናግዱ በተገልጋዮች ቦታ በመሆን ችግራቸውን በመጋራት የሚፈልጉትን አገልግሎት በእውነት ላይ በመመርኮዝ ሲሰጡ፡-

· አገልግሎት ሲሰጥ ተገልጋዮችን በአክብሮት ሲያገለግል፣
· አገልግሎት ሲሰጥ ለተገልጋዮች ትኩረት በመስጠት ሲያገለግል፣
· አገልግሎት ሲሰጥ የተገልጋዮች ፍላጐት በማሟላት ሲያገለግል፣
4.3.2. የአገልግሎት አሰጣጥ ቁጥጥር ትግበራ አፈፃፀምን ተግባራዊ ማድረግ 
የአገልግሎት አሰጣጥ ትግበራ አፈፃፀም ተግባራዊ ለማድረግ የሚከተሉት የቁጥጥር ሁኔታዎች ከግምት ማስገባት፡-

· የሚሰጡ አገልግሎቶች በተሟላ መረጃ የተደገፉ መሆናቸውና የሚጠበቀውን ውጤት ማምጣታቸውን ማረጋገጥ፤

· ለሚሰጡ አገልግሎቶች አመቺ የሆነ የክትትል፣ የአፈፃፀምና የምዘና መስፈርቶች መሰረት መተግበራቸውን ማረጋገጥ፤

· ለሚሰጡ አገልግለቶች ምቹ የሆነ የሥራ አከባቢ እና መሰረተ ልማቶች መኖራቸውን ማረጋገጥ፤
· ለሚሰጡ አገልግሎቶች ተወዳዳሪና ብቃት ያለው የሰው ኃይል መመደቡን ማረጋገጥ፤
· የሚሰጡ አገልግሎቶች የሚጠበቀውን ውጤት ስለማምጣታቸው በየጊዜው በሚደረገው  የአፈፃፀም ምዘና መለካቱን ማረጋገጥ፤

· የሚሰጡ አገልግሎቶች ከስህተት የፀዱ እንዲሆኑ የተወሰዱ የመፍትሄ እርምጃዎች መኖራቸውን ማረጋገጥ፤

· የሚሰጡ አገልግሎቶች ቀጥታ ለሚመለከታቸው ተገልጋዮች ስለመድረሳቸው ማረጋገጥ፤

· አገልግሎት አቅራቢዎች ለሥራ የሚያስፈልጉ ንብረቶቻቸውን ደህንነት መጠበቁን  ማረጋገጥ፤ 
4.4. የጥራት ግምገማ ማካሄድ
የጥራት ግምገማ ጥራትን ለማስጠበቅ ቁልፍ ሚና አለው፡፡ በመሆኑም አጠቃላይ የጥራት ማስጠበቅ እና ማረጋገጥ ስራ በየወቅቱ ግምገማ ይፈልጋል፡፡ ስለሆነም የግምገማው አፈፃፀም እንደሚከተለው ቀርቧል፡፡

4.4.1. የአገልግሎት አሰጣጥ ጥራት ለማረጋገጥ የክትትል፣ ምዘና፣ ትንተና እና ግምገማ ሥራዎችን ማከናወን   
የአገልግሎት አሰጣጥ ጥራት ለማረጋገጥ የክትትል፣ ምዘና፣ ትንተና እና ግምገማ ሥራዎች ሲከናወኑ ትኩረት የሚሹ ጉዳዮች፡-

·  በአገልግሎት አሰጣጥ ጥራት ማረጋገጫ ሥራዎች አፈጻጸም ውጤታማነት የክትትልና ምዘና ሊደረግባቸው የሚያስፈልጉ ይዘቶችን መለየት፤ 

·  በአገልግሎት አሰጣጥ ጥራት ማረጋገጫ ሂደት የሚያስፈልጉ ውጤቶችን ለማምጣት የሚያስችሉ የክትትል፣ የምዘና፣ የትንተና እና የግምገማ ዘዴዎች  በመወሰን ተግባራዊ ማድረግ፤ 
·  የአገልግሎት አሰጣጥ ጥራት ማረጋገጫ የክትትል፣ የምዘና፣ የትንተና እና የውጤት ግምገማ ሥራዎች የሚከናወኑበት መርሀ-ግብር በማስቀመጥ መተግበር፤
4.4.2. አገልግሎት ሰጪ አካላት በሰጡት አገልግሎት ውጤታማ ስለመሆናቸው የድህረ አገልግሎት አሰጣጥ ጥራት ግምገማ መከናወኑን ማረጋገጥ
አገልግሎት ሰጪ አካላት በሰጡት አገልግሎት ውጤታማ ስለመሆናቸው የድህረ አገልግሎት አሰጣጥ ጥራት ግምገማ ሲከናወን፡-

· ሥራው በተዘረጉት የአሰራር ስርዓቶች እና መስፈርቶች መሰረት መተግበራቸውን ማረጋገጥ፤ 

· በትግበራ ወቅት ያጋጠሙ ተግዳሮቶች ተለይተው የመፍቻ ስልት ተነድፎላቸው መተግበሩን ማረጋገጥ፤   

· በአገልግሎት አቅራቢ አካል የሚሰጡ አገልግሎቶች በተቀመጠው የጊዜ ገደብ ውስጥ ውጤታማ ስለመሆኑ ማረጋገጥ፤

· በአገልግሎት አቅራቢ አካል የሚሰጡ አገልግሎቶች የተቀመጠውን መስፈርት በማሟላት መሰጠቱን እና ከተገልጋዮች በሚገኝ ግብረ መልስና አስተያየት የተደገፈ መሆኑን ማረጋገጥ፤

· በአገልግሎት አሰጣጥ ሂደት በአገልግሎት አቅራቢ እና አገልግሎቱ ተቀባይ አካል መካከል በተደረገው ውል መሰረት ሳይፈጸም ሲቀር የተወሰዱ የእርምት እርምጃዎች መኖራቸውን ማረጋገጥ፤
· በአገልግሎት አቅራቢ የተሰጡ አገልግሎቶች የተገልጋዮችን እርካታ ያመጣ መሆኑን   ማረጋገጥ፤

4.4.3.  የአገልግሎት አሰጣጥ ጥራት አፈፃፀም ግምገማና ትንተና ማካሄድ 
የአገልግሎት አሰጣጥ ጥራት አፈፃፀም ግምገማና ትንተና በማካሄድ የሚገኙ ውጤቶች ጥቅም ላይ ሲውሉ፡- 

· የጥራት አፈፃፀም ትንተናው ተገቢ ስለመሆኑ ማረጋገጥ፤
· የተገልጋዮች እርካታ ምን ደረጃ ላይ እንዳለ ማረጋገጥ፤
· የጥራት ማረጋገጫው አፈፃፀም ውጤታማነት ማረጋገጥ፤
· የጥራት ለማረጋገጥ የተዘጋጀው እቅድ በውጤታማነት ተግባራዊ መሆኑን ማረጋገጥ፤
· በአገልግሎት አሰጣጥ ሂደት የሚስተዋሉ ችግሮች እና መልካም አጋጣሚዎች ላይ የተወሰዱ ውጤታማ የእርምት ስራዎች መኖራቸውን ማረጋገጥ፤
· በአገልግሎት አሰጣጥ ሂደት የውጫዊ አገልግሎት አቅራቢዎች አፈፃፀም ያለበትን ደረጃ ማረጋገጥ፤
· በአገልግሎት አሰጣጥ ሂደት የአገልግሎት ጥራቱ መሻሻል አስፈላጊነቱን ማረጋገጥ፤
4.4.4. የአገልግሎት አሰጣጥ ጥራት ማረጋገጫ የአፈፃፀም ኦዲት ማድረግ 

የመንግሥት መስሪያ ቤቶች በአገልግሎት አሰጣጥ ጥራት ማረጋገጫ የአገልግሎት አሰጣጡ ተግባራዊነት ከታቀደው እና ከተቀመጠለት መስፈርት ጋር ተግባራዊ መደረጉን በውስጥ የአፈፃፀም ኦዲት ሲረጋገጥ፡-

· በአገልግሎት አሰጣጥ ጥራት ማረጋገጫ በተቀመጡ መስፈርቶች መተግበራቸውን ማረጋገጥ፤
· በሰርቭኳል ሞዴል በተቀመጡ የአገልግሎት ጥራት መስፈርቶች አኳያ መተግበሩን ማረጋገጥ፤
· በውጤታማነት እና ቀጣይነት ባለው መልኩ መተግበሩን ማረጋገጥ፤
· የአፈፃፀም ኦዲት ትግበራው ስነ-ዘዴዎች፣ የሪፖርት አቀራረብ እና የመስፈርቶች አዘገጃጀት ከግምት ውስጥ በማስገባት መከናወኑን ማረጋገጥ፤
· የአፈፃፀም ኦዲት ለማካሄድ የሚውሉ መስፈርቶች እና ኦዲቱ የሚሸፍናቸውን ይዘቶች ወስኖ መተግበር፤
· የአፈፃፀም ኦዲት ሊያካሂዱ የሚችሉ ብቃት ያላቸው ባለሙያዎች መርጦ እንዲተገብሩ ማድረግ፤
· የኦዲት አፈፃፀም ሪፖርቶች ለሚመለከተው አካል ቀርቦ የውሳኔ ሃሣብ እንዲሰጥበት መደረጉን ማረጋገጥ፤
· በአፈፃፀም ኦዲት የተገኙ ግኝቶች አስፈላጊው የማስተካከያ እርምት እርምጃ በአፋጣኝ መወሰዱን ማረጋገጥ፤
· የተሰነዱ የአፈፃፀም ኦዲት መረጃዎች ለአፈፃፀሙ እንደ ግብአት ጥቅም ላይ የዋሉ መሆናቸውን ማረጋገጥ፤    
4.4.5.  በአገልግሎት አሰጣጥ ጥራት ማረጋገጫ የሥራ አመራር ግምገማ ማከናወን
የአገልግሎት አሰጣጥ ጥራት ለማረጋገጥ የሥራ አመራር ግምገማ ሲከናወን፡-

· በመስሪያ ቤቱ ስለ አገልግሎት አሰጣጥ ጥራት ያለፉት የአመራር የግምገማ ውጤቶች ያለበት ደረጃ መገምገም፣

· በመስሪያ ቤቱ የአገልግሎት አሰጣጥ ጥራት የሚያግዙ የውጫዊ እና ውስጣዊ ለውጦች መገምገም፣

· ለአገልግሎት አሰጣጥ ጥራት ውጤታማነት የመረጃዎች ፍሰት አዝማሚያዎች፡-

· በአገልግሎት አሰጣጥ ስለ ተገልጋዮች እርካታ እና ግብረ መልስ ከሚመለከታቸውና ፍላጐት ካላቸው አካላት ማግኘት፤
· በአገልግሎት አሰጣጥ ጥራት የማምጣት አላማ የሚፈለገውን ውጤት ማምጣቱን ማረጋገጥ፤ 
· በአገልግሎት አሰጣጥ ጥራት የአፈፃፀም ሂደት ምቹነት ማረጋገጥ፤
· በአገልግሎት አሰጣጥ ጥራት ሂደት የሚያጋጥሙ ተግዳሮቶች የማስተካከያ እርምጃ መወሰዱን ማረጋገጥ፤
· በአገልግሎት አሰጣጥ ጥራት ውጤታማነት ሥራ ላይ የዋሉ የክትትል እና የውጤት መለኪያ መስፈርቶች ተግባራዊነት ማረጋገጥ፤
· በአገልግሎት አሰጣጥ ጥራት የአፈፃፀም ኦዲት ውጤት መያዛቸውን ማረጋገጥ፤
· በአገልግሎት አሰጣጥ ጥራት የውጭ አገልግሎት አቅራቢዎች አፈፃፀም መገምገሙን ማረጋገጥ፤
· በአገልግሎት አሰጣጥ ጥራት የሚያስፈልጉ በቂ ግብዓቶች መመደባቸውን ማረጋገጥ፤    
4.5. ቀጣይነት ያለው ማሻሻያ

የጥራት ማረጋገጥ ስራ ዋና ዓላማው የአገልግሎት አሰጣጡን ጥራት በቀጣይት ለማሻሻል የሚሰራ በመሆኑ በክትትልና ቁጥጥር ሂደት የሚገኙ መልካም አፈፃፀሞችን ወደ ላቀ ደረጃ ለማሸጋገር እና የጥራት ውስንነቶችንም ፈጥኖ ለማስተካከል ግብዓት አድርጎ መጠቀም ይገባል፡፡  
4.5.1.  በአገልግሎት አሰጣጥ ጥራት በተከታታይ የሚታዩ መሻሻሎችን በመውሰድ ለቀጣይ ትግበራ መጠቀም 
በአገልግሎት አሰጣጥ ጥራት በተከታታይ የሚታዩ መሻሻሎችን በመውሰድ ለቀጣይ ትግበራ ሥራ ላይ ሲውል፡-    
· በአገልግሎት አሰጣጥ ጥራት ማረጋገጫ የሚውሉ መስፈርቶች እና የተገልጋዮች ፍላጐት ታሳቢ በማድረግ ማሻሻልን የሚያመላክት መሆኑን ማረጋገጥ፤
· በአገልግሎት አሰጣጥ ጥራት በትግበራ ወቅት ሊከሰቱ የሚችሉ ተግዳሮቶችን ማረም፣ መከላከል እና ሊያስከትሉ የሚችሉትን ጉዳት መቀነስ በሚያስችል ደረጃ መሆኑን ማረጋገጥ፤
4.5.2. የአገልግሎት አሰጣጥ ጥራት መሻሻል ቀጣይነት ያለው ስለመሆኑ ማረጋገጥ 
የአገልግሎት አሰጣጥ ጥራት መሻሻል ቀጣይነት ባለው መልኩ ስለመከናወኑ ከተገኙ የግምገማ፣ የትንተና ውጤቶች እና ከመልካም አጋጣሚዎች የሚገኝ ግብዓቶችን በማሰባሰብ ቀጣይነት ላለው ጥራት መሻሻል እንዲውሉ ማድረግ ይገባል፡፡ 
5. የጥንቃቄ መረጃዎች

የአገልግሎት ጥራት አስቀድመው በተቀመጡ የአገልግሎት አሰጣጥ ስታንዳርዶች ላይ የተመሰረተ ነው፡፡ ይሁን እንጂ የአገልግሎት ጥራት ቁጥጥር በሚደረግበት ጊዜ ሀገር አቀፍ መርሆዎችን እና የጥራት ስታንዳርዶችን መጠበቅ አለበት፡፡ 

6. የቃላት ፍቺ
ቃሉ አግባብ  ሌላ  ትርጉም  የሚያሰጠው ካልሆነ በስተቀር በዚህ ማኑዋል፡-
1) “ማኑዋል” ማለት በመንግሥት ተቋማት የአገልግሎት አሰጣጥ ጥራት ማረጋገጫ የተዘጋጀ ማንዋል ነው፡፡ 

2) “አገልግሎት” ማለት የዜጎችን ወይም የተገልጋዮችን ፍላጎት ለማሟላት ለመንግሥት መስሪያ  ቤቶች  በአዋጅ ወይም በደንብ  ተለይቶ የተሰጠ በተፈላጊ ብቃት ላይ ተመስርቶ ኃላፊነትን የማሳካት ተግባር ነው፡፡
3)  “ተገልጋይ” ማለት በሲቪል ሰርቪስ ተቋም ውስጥ በተቋሙ የሚሰጡ አገልግሎቶችን ለማግኘት ባለው ህጋዊ መብት መሠረት አገልግሎት የጠየቀ ወይም የቀረበለት ግለሰብ ወይም ድርጅት ወይም የእነዚሁ ወኪል ሲሆን በመንግሥት ተቋም ውስጥ ሠራተኛ፣ ባለሞያ ወይም የበላይ አመራር በመሆን የውስጥ አገልግሎትን የሚጠይቅ ወይም የሚያገኝ ሰውንም ይጨምራል፡፡
4)  “የአገልግሎት አሰጣጥ ደረጃ” ማለት ተቀባይነት ያለው፣ የተገልጋዩን ፍላጎት መሰረት ያደረገ፣ የመንግሥት መሥሪያ ቤቶች የሚሰጧቸውን አገልግሎቶች መቼ፣ እንዴት፣ በምን ያህል መጠን፣ ወጪና ጥራት እንደሚሰጡ በግልጽ፣ ሊለካና ሊተገበር በሚችል መልኩ የሚቀመጥ ነው፡፡
5) “ጥራት” ማለት የመንግሥት መስሪያ ቤቶች የሚያቀርቡት አገልግሎት አስቀድሞ ከተዘረጋ እና ተገልጋዮች ከሚፈልጉት የአገልግሎት ደረጃ አንፃር የሚለካ የአገልግሎት አሰጣጥ  እርካታ ደረጃ ማረጋገጫ ነው፡፡

